[{"text_idx": "#000003", "text": "Tallinna korteriu\u0308histud on rattahoidlate rajamise suhtes umbusklikud"}, {"text_idx": "#000004", "text": "Jalgrataste populariseerimiseks hu\u0308vitab Tallinn korteriu\u0308histutele suurema osa rattaparklate rajamise maksumusest. U\u0308histud suhtuvad linna algatusse positiivselt, kuid na\u0308evad ka probleeme, miks selliseid hoidlaid ilmselt va\u0308ga palju ei tule."}, {"text_idx": "#000005", "text": "Paar aastat tagasi rajas Tallinn pilootprojektina ku\u0308mme rattamaja, millest u\u0308ks la\u0308ks maksma u\u0308le 5500 euro. Nu\u0308u\u0308d saavad ko\u0303ik korteriu\u0308histud taotleda rattamajatoetust, et ehitada endalegi eraldi hoiumaja vo\u0303i korrastada na\u0308iteks kelder rattaparkla jaoks. Esimese probleemina na\u0308hakse aga ruumipuudust."}, {"text_idx": "#000007", "text": "Linn ei va\u0308lista koosto\u0308o\u0308d rattamajade va\u0308ljaehitamiseks, kuid nendib, et kiirem vo\u0303imalus oleks u\u0308histul kasutada oma maad vo\u0303i olemasolevaid ruume."}, {"text_idx": "#000008", "text": "\"Kui aga hoov on va\u0308ike ja majja ei mahu, siis tuleb ra\u0308a\u0308kida asukohaja\u0308rgse linnaosavalitsusega, vo\u0303ib-olla on vo\u0303imalik leida linnamaad kasutades lahendus. Kuid eelko\u0303ige siiski me vaatame kas hoonesse sisse panemise vo\u0303imalust vo\u0303i oma kinnistule,\" ra\u0308a\u0308kis Tallinna linnavaraameti osakonnajuht Priit Pa\u0308rtelpoeg."}, {"text_idx": "#000009", "text": "So\u0303pruse puiestee u\u0308histus na\u0308hakse, et jalgrattaid on rohkem ja kuigi trepikoja hoidlast varastati hiljuti valvekaameratest hoolimata kaks kaherattalist, vaibus rattamaja rajamise mo\u0303te, sest ha\u0308a\u0308lteenamust ei leitud."}, {"text_idx": "#000010", "text": "\"Ko\u0303ik korteriomanikud ei ole huvitatud sellest, eriti vanemad inimesed, kes rattaga ei so\u0303ida. Siin vo\u0303ib otsustamisel tekkida vastuolulisi momente. Ta\u0308napa\u0308eval kindlasti ka turvalisuse probleem, sest rataste vargused ei ole paraku kuhugi kadunud,\" ra\u0308a\u0308kis korteriu\u0308histu esimees Anvar Kima."}, {"text_idx": "#000011", "text": "Et leevendada vastuolusid, kus mittejalgrattur peaks rattaparkla rajamise to\u0303ttu suurenenud remondifondi maksma, vo\u0303iks rakendada individuaalseid tasusid. Sellise lahenduse saavad siiski aga ka\u0308iku vo\u0303tta suuremad korteriu\u0308histud."}, {"text_idx": "#000012", "text": "Linn hu\u0308vitab rattahoidude ehitamise maksumusest 70 protsenti, kuid maksimaalselt 10 000 eurot korterelamu kohta. Ta\u0308navu on vo\u0303imalust kasutanud kolm u\u0308histut."}, {"text_idx": "#000013", "text": "Tallinna rattamajade arhitektuurivo\u0303istluse \"Velokoda\" parimate ideedega saab tutvuda Telliskivi loomelinnakus"}, {"text_idx": "#000029", "text": "Vo\u0303rklaev: to\u0308o\u0308tuskindlustusmakse to\u0303us on RES-is kirjas"}, {"text_idx": "#000035", "text": "Va\u0308ljasuremisohus olev lendorav vajab ja\u0308tkuvalt kaitset"}, {"text_idx": "#000044", "text": "\"Pealtna\u0308gija\" uuris, miks koolistaadionid suure osa ajast kinni on"}]